钦定古今图书集成/明伦汇编/官常典/第732卷 > 綦公直〈子瑗〉
## 钦定古今图书集成/明伦汇编/官常典/第732卷 > 綦公直〈子瑗〉

按《青州府志》：“公直，乐安人。世业农，为益都劝农官。世
祖知其勇，召授领兵荆南等处招讨司事。奉旨南伐，
至隆兴，与宋军逆战，斩首万馀级，生擒七百人，隆兴
降。由是南安、吉赣皆望风款附，加昭勇大将军，佩金
虎符。后从伯颜战洪水山，追击浸远，援兵不至，公直
与妻俱陷，子瑗力战而死。”